Kolej Tun Datu Tuanku Haji Bujang

Kolej Tun Datu Tuanku Haji Bujang Miri (KTDTHB atau Kolej) merupakan antara sekolah yang tertua di Sarawak. Mula beroperasi pada tahun 1957, sekolah ini telah banyak melahirkan pemimpin-pemimpin yang kini ramai bergelar menteri. Pada tahun 2009, seramai 213 orang pelajar lelaki dan 318 orang pelajar perempuan, menjadikan jumlah keseluruhan murid seramai 531 orang yang menuntut di Kolej Tun Datu Tuanku Haji Bujang. Ia mempunyai seramai 58 orang tenaga pengajar.
Sekolah menengah ini bermula pada tahun 1956 melalui cadangan kerajaan Sarawak melalui inisiatif kerajaan British, Pelan Colombo, untuk menubuhkan beberapa buah sekolah menengah kerajaan berasrama bagi pelajar-pelajar pelbagai kaum dari kawasan luar bandar. Usaha ini menjadi kenyataan apabila pada tahun 1957 Government Secondary School Miri yang merupakan sekolah kerajaan yang pertama di Miri telah dibina. Sebanyak 6 orang tenaga akademik dan 87 orang pelajar telah memulakan sesi persekolahannya yang pertama. Pelajar yang berbilang kaum ini datang dari bahagian Miri dan Limbang. Sebanyak 4 buah kelas telah dibuka iaitu satu kelas Darjah Lima bagi menempatkan pelajar-pelajar bumiputera bahagian Miri dan Limbang dan kelas Peralihan bagi pelajar-pelajar aliran bahasa Cina yang tamat Darjah 6, Tingkatan 4 dan kelas untuk guru-guru pelatih.
Empat orang pegawai bertanggungjawab dalam penubuhan sekolah ini iaitu Encik M.G. Dickson, Pengarah Pelajar pada masa itu, Encik Robert Nicholl, Pegawai Pelajaran Bahagian Miri dan Limbang, Rev. Fr.D.R.Rawlins, Pengetua yang pertama sekolah ini dan Captain D.R Gribble dari Syarikat Minyak Sarawak yang telah banyak memberi bantuan pada masa itu.
Tapak sementara sekolah ini ialah di kawasan bandar Miri. Beberapa bangunan Syarikat Minyak Sarawak (SHELL) yang terletak di belakang masjid lama Miri telah digunakan sebagai bilik darjah sementara, manakala rumah rehat untuk pegawai perkhidmatan kanan SHELL telah digunakan sebagai asrama. Pada tahun 1959 sekolah ini telah berpindah ke tapak barunya di Tanjung Lobang. Berikutan perpindahan tersebut, sekolah ini telah dikenali sebagai Tanjung Lobang School. Pembiayaan membina sekolah ini adalah sumbangan daripada Kerajaan New Zealand di bawah skim Bantuan Rancangan Colombo. Bangunan sekolah yang baharu ini telah dirasmikan pembukaannya pada 24 September 1959 oleh Pesuruhjaya Tinggi New Zealand, Encik R.L. Hutchens dan Pengarah Pelajaran Sarawak ketika itu.
Selaras dengan pembangunan di Sarawak, Kolej ini pun turut berkembang dengan pesatnya. Walaupun pada peringkat awalnya sekolah ini hanya menempatkan pelajar-pelajar sekolah rendah dari pedalaman, tetapi pada tahun 1969, sekolah ini telah dikhususkan hanya untuk pelajar Tingkatan 4 ke atas sahaja. Kemudian pada tahun 1963, kelas Tingkatan 6 telah diwujudkan. Disebabkan jumlah pelajar tingkatan 6 yang kian bertambah saban tahun, melebihi jumlah pelajar Tingkatan 4 dan 5, pihak kerajaan mendapati sudah tiba masanya untuk menjadikan sekolah tersebut sebagai sebuah institusi pendidikan tinggi yang menempatkan pelajar Tingkatan 6 sahaja. Untuk mencapai hasrat berkenaan, tanggal 6 Mei 1969, Ketua Menteri Sarawak, Datuk Penghulu Tawi Sli, telah merasmikan penganugerahan taraf Tanjong Lobang School kepada kolej ini. Sejak itu, bermulalah era baru dalam sejarah kolej dengan nama baharunya, Tanjong Lobang College. Lawatan Tuan Yang Terutama Gabenor Sarawak ke-2, Tun Datu Tuanku Bujang Tuanku Othman pada tahun 1973, merupakan lawatan pertama sejak sekolah ditukar nama menjadi Kolej Tun Datu Tuanku Haji Bujang, pada tahun 1971.
Pada tahun 1976, kelas Tingkatan 4 diwujudkan semula. Tahun demi tahun kolej tetap berkembang selaras dengan dasar Pelajaran Kebangsaan. Kolej ini memperkenalkan kelas aliran Bahasa Malaysia pada tahun 1980 buat pertama kali. Pada tahun 1982, aliran Bahasa Malaysia dalam Tingkatan 6 Sastera diperkenalkan. Pada tahun 1984, murid-murid Tingkatan 1 telah ditawarkan untuk belajar di kolej berdasarkan keputusan Penilaian Darjah 5.
Versi RingkasPendidikan di Kolej adalah suatu usaha yang berterusan ke arah mencapai Falsafah Pendidikan Negara.Usaha ini bertujuan membentuk warga Kolej yang berilmu pengetahuan, berketerampilan, bersahsiah mulia, membina daya ketahanan diri ke tahap optimum, sehingga berjaya menghasilkan INSAN KAMIL.
Tonggak Kecemerlangan PendidikanPillars of Educational Excellence
Kolej Tun Datu Tuanku Haji Bujang berusaha gigih dalam menyediakan pendidikan yang berkualiti agar berjaya melahirkan INSAN KAMIL.
Membangunkan potensi pelajar ke arah kecemerlangan ilmu, berakhlak mulia, berdaya fikir, berliterasi teknologi maklumat dan bersifat global yang berteraskan FALSAFAH PENDIDIKAN KEBANGSAAN.
OPTIMA
Di Sini Pemimpin Dilahirkan
Tajuk: Kolej Wira WawasanSenikata (Lirik): Shukri ZainPenggubah Lagu (Komposer): Encik Meges Laoi Bersama Kolejku Yang Tercinta,Semangatkan Wawasan,Seteguh Waja Mencapai Jaya,Cemerlang Kolej Di Mata.
Disiplin Dan Ilmu Cahaya Bangsa,Anak Kenyalang 'kan Gemilang,Optimum Usaha Kekal Selama,Ke Arah Bangsa Malaysia.
(Ulang Korus 1x)
Sebelum 2009- Perkataan "OPTIMA" berwarna biru muda, dikelilingi corak bentuk bunga berkelopak biru muda dan putih, catan berulang- Latar berwarna biru tua turquoise (firus) kehijauan- Baju batik lengan panjang berbutang di lengan, bersaku dan berseluar slack putih, berkasut hitam/kanvas putih- Baju kurung dan berkain sarung putih, berkasut hitam/kanvas putih - Terdapat dalam pasang siap dan kain (jahitan sendiri)
Selepas 2009- Perkataan "OPTIMA" berwarna biru muda, dikelilingi corak bunga berkelopak biru tua dan keputihan, beserta jalaran bunga berombak - Latar berwarna biru tua - Baju batik lengan panjang berbutang di lengan, bersaku dan berseluar slack putih, berkasut hitam/kanvas putih- Baju kurung batik dan berkain sarung putih, berkasut hitam/kanvas putih - Terdapat dalam pasang siap dan kain (jahitan sendiri)
Pengawas/Ketua KelasSebelum Julai 2006- Logo Kolej daripada kain berwarna, berlatar kuning coklat
2006 - 2007- Seperti pelajar biasa
2008 - Sekarang- Logo Kolej daripada kain berwarna, berlatar hitamPelajar biasa 2005 - 2010- Corak catan logo Kolej berwarna putih berlatar warna biru muda gelap/kehitaman 2010 - 2011 - Logo Kolej daripada kain berwarna, berlatar warna biru muda gelap, mempunyai tiga jalur; merah, kuning dan putih
2006 - 2007 - Berlogo Kolej daripada kain berwarna, berlatar biru muda gelap - Butang jenis kain, tebuk
2008 - Sekarang - Berlogo Kolej daripada kain berwarna, berlatar hitam - Butang jenis plastik, tebuk
Tidak diketahui - Sekarang - Logo Kolej cetakan berwarna dan perkataan "OPTIMA" berwarna hitam di atasnya, di saku/dada kiri - Perkataan "Kolej" berulang dari atas ke bawah di sebelah kanan, berlatar titik-titik berwarna biru muda - Garisan/jalur seperti reben berwarna biru muda, sebagai pembahagi - Baju berwarna putih, berkolar/round-neck berwarna biru muda, garisan hujung lengan/pergelangan tangan berwarna biru muda - Terdapat dalam dua jenis; baju lengan pendek (berkolar/round-neck) bersaku dan baju lengan panjang (berkolar/round-neck)tidak bersaku
Tidak diketahui - 2005 Tag ID Jenis Kertas - Logo/Emblem dan nama sekolah - Gambar Saiz Pasport Pelajar - Nama Penuh - Nombor Pendaftaran (Tingkatan Satu/Semasa kemasukan) Penggunaan - Klip dan tali tag ID - Pin
2005 - 2009 Tag ID Jenis Perspek - Logo/Emblem dan nama sekolah - Gambar Saiz Pasport Pelajar - Nama Penuh - Nombor Pendaftaran (Tingkatan Satu/Semasa kemasukan) Penggunaan - Klip dan tali tag ID - Pin
2010 Tag Nama Jenis Perspek - Logo/Emblem sekolah - Nama Penuh Penggunaan - Klip dan tali tag nama - Pin
2011 - Sekarang Pelekat Kekal Jenis Kain - Logo/Emblem sekolah - Nama Penuh Penggunaan - Tampal kekal di baju/pinafore
Pengawas Sebelum Julai 2006 Seluar/Kain sarung/Skirt - Coklat Kekuningan
2006 - 2007 Seluar - Hijau Zaitun (Olive Green) Kain sarung/Pinafore - Biru tua
2008 - Sekarang Seluar/Kain sarung/Skirt - Hitam
Pelajar Biasa - Sama seperti sekolah kerajaan di Malaysia
Bangunan sekolah asal.
Pembinaan blok sekolah yang baru pada tahun 2008.
Perkhidmatan Bas 2003/2004 - Sekarang Perkhidmatan Van 2019 - Sekarang Capaian Wi-fi
Sekolah Bestari Sekolah Kluster - 2011
Orientasi (Tingkatan 1, 4, 6 Bawah) Pesta Tanjong Sukan Tara/Sukan Sekolah/Sukan Olimpik Mini Sambutan Bulan Kemerdekaan (Pra, Ambang dan Penutupan) Sambutan Perayaan Malaysia RIMUP (Rancangan Intergrasi Murid Untuk Perpaduan) : Tahun Baharu Cina, Hari Gawai dan Keamatan, Diwali, Hari Raya Aidilfitri dan Aidiladha Gotong-Royong Perdana Hari Bertemu Pelanggan (Perjumpaan Ibu Bapa dan Guru bersama Pelajar) Karnival Asrama Majlis Izin Ilmu Malam Mohon Restu (Pelajar Asrama Kelas Peperiksaan) Hari Graduasi, Penyampaian Anugerah dan Sijil (Anugerah Pelajar Cemerlang APC) Aktiviti Pasca-PMR
Sambutan Jubli Emas Kolej ke 50 Tahun (2007) Reunion Dinner (2005)
Pada tahun 16 Disember 1941, tentera paksi Jepun telah mendarat di Pantai Brighton, Miri dan mendaki ke rumah api yang terletak di pinggir Tanjong Lobang, kawasan yang bakal dibina Tanjong Lobang School (Sekolah Tanjong Lobang) pada tahun 1959. Struktur bangunan asal rumah api yang telah dibina Kerajaan Putih Sarawak pada tahun 1930an tersebut telah musnah dibom tentera Jepun serta turut meragut nyawa penjaga rumah api yang bernama Awang Metali yang telah disemadikan di sebelah rumah api tersebut. Rumah api Tanjong Lobang telah dibina semula sebanyak dua kali untuk menambah tinggi menara yang semakin dilindungi oleh pokok-pokok dengan tambahan pagar di sekitar perimeter oleh Lembaga Boya dan Air Sarawak di samping terdapat tugu peringatan Perang Dunia Kedua dibina untuk jiwa yang terkorban berbilang bangsa dan kewarganegaraan termasuklah anak jati Sarawak, warga Komanwel (British, New Zealand, dan Australia), Indonesia, India dan Jepun. Rumah api berkenaan masih boleh diziarahi pada hari ini dengan mendapat keizinan daripada Jabatan Laut dan pihak sekolah Kolej TDT Haji Bujang kerana jalan menuju ke rumah api tersebut perlu melalui kawasan sekolah, tanah kerajaan dan persendirian.
Pada tahun 1971, apabila penukaran nama sekolah daripada Tanjong Lobang College ke namanya yang digunapakai sekarang, Kolej Tun Datu Tuanku Haji Bujang, bersempena dengan nama Tuan Yang Terutama Gabenor Sarawak pada masa itu, Tun Datu Tuanku Haji Bujang, sekumpulan pelajar sekolah berkenaan telah mengadakan tunjuk perasaan untuk membangkang penukaran nama sekolah yang telah diketuai oleh seorang pelajar yang telah bertindak berdiri di atas bumbung bangunan sekolah. Jabatan Pelajaran daerah telah mengisytiharkan darurat ke atas sekolah ini yang mengakibatkan sekolah terpaksa ditutup selama sehari. Perkara tersebut disifatkan sebagai tidak memerlukan campurtangan pihak berkuasa dan pada masa yang sama, Pengetua Encik William Hsu Chang Nang telahpun dipindahkan ke Sibu atas sebab yang tidak diketahui. Walaubagaimanapun, tiada seorang pelajar dan kakitangan sekolah pun yang tercedera ataupun disabitkan pertuduhan jenayah ke atas peristiwa tersebut. Sehingga ke hari ini, identiti pelajar yang mengetuai tunjuk perasaan tersebut masih tidak diketahui.
Pada bulan Februari 2008 semasa cuti seminggu Tahun Baharu Cina, sekumpulan pelajar kolej telah pergi menyertai aktiviti ilmiah anjuran sebuah persatuan pelajar di sekolah tersebut di Taman Negara Similajau, Bintulu. Semasa bersantai di Pantai Penyu setelah hampir meredah hutan menuju ke destinasi, menjelang tengahari, beberapa orang pelajar yang sedang bermandi-manda dikejutkan dengan jeritan meminta tolong. 2 orang pelajar sekolah tersebut telah dihanyutkan ombak dan meragut nyawa mereka disebabkan cuaca yang disangkakan cerah pada mulanya bertukar buruk, ditambah lagi dengan lautan yang pada mulanya tenang berubah sekelip mata menjadi bergelora. Seorang daripada rakan pelajar tersebut cuba menolong 2 orang rakan mereka yang lemas itu tetapi beliau sendiri pun hampir lemas dan hanya diselamatkan dengan berpaut pada kayu balak yang dihanyutkan oleh pelajar yang panik di tepi pantai. Pasukan pencari dan penyelamat mencari kedua-dua pelajar berkenaan dan jenazah mereka ditemukan pada hari yang berbeza, dibawa pulang ke Miri dan kedua-duanya disemadikan di Tanah Perkuburan Islam Sungai Baong, Miri oleh waris mereka. Semua warga kolej amat berdukacita dengan berita berkenaan di atas tragedi tersebut.
Laman Sesawang (Website)
Laman Blog
Laman Galeri